**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2019. november 28-i**

**ülésére, a 2. napirend tárgyalásához**

**Szombathely Megyei Jogú Város Önkormányzata 2019. évi költségvetési rendeletének III. számú módosítása**

**2/2019. (XI.25.) GJB számú határozat**

A Gazdasági és Jogi Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**34/2019. (XI.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, és a határozati javaslatokat és a rendelettervezetet a Közgyűlésnek elfogadásra javasolja.

**2/2019. (VI. 26.) VISB sz. határozat**

A Városstratégiai, Idegenforgalmi és Sport Bizottság Szombathely Megyei Jogú Város Önkormányzata 2019. évi költségvetéséről szóló 5/2019. (IV.1.) önkormányzati rendelet módosítását a Közgyűlésnek elfogadásra javasolja.

**2/2019.(XI.26.) KOCB számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, és az önkormányzat 2019. évi költségvetéséről szóló 5/2019. (IV.1.) önkormányzati rendelet módosításáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra az alábbi módosítással: a Szombathelyi Köznevelési GAMESZ kiadási előirányzatát 4.500.000 Ft-tal csökkentse és az összeget az óvodai iskolai úszásoktatás feladatait 2019. szeptemberétől ellátó Sportközpont és Sportiskola Nonprofit Kft. számára biztosítsa.

**13/2019. (XI. 26.) KESzB. sz. határozat**

A Költségvetési Ellenőrző Szakmai Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, Szombathely Megyei Jogú Város Önkormányzata 2019. évi költségvetéséről szóló önkormányzati rendelet III. számú módosítását a Közgyűlésnek elfogadásra javasolja.

**16/2019. (XI.27.) SzLB. sz. határozat**

A Szociális és Lakás Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, és a rendelet-tervezetet az előterjesztésben foglaltak szerint elfogadásra javasolja a Közgyűlésnek.

**4/2019. (XI.27.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztés IV. határozati javaslat 1. pontját azzal a módosítással javasolja elfogadásra a Közgyűlésnek, hogy a szükséges forrás a 2020. évi költségvetésben kerüljön biztosításra.

**5/2019. (XI.27.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata költségvetését érintő döntések meghozatalára” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**Szombathely Megyei Jogú Város Német Önkormányzata**

**Javaslat egyetértési jog gyakorlására**

**a Szombathelyi Napsugár Óvoda és a Szombathelyi Pipitér Óvoda**

**2019. évi költségvetésének III. sz. módosításához**

**NÖ 81/2019. (XI. 21.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2019. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2019. évi költségvetési rendelete III. sz. módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okiratuk szerint német nemzetiségi nevelési-oktatási feladatot ténylegesen ellátó nevelési-oktatási intézmények 2019. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmények költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Nemény András Polgármester Urat és dr. Károlyi Ákos Jegyző Urat.